Diari Oficial de la Generalitat Valenciana


Sumari del DOGV 4241, del 03-05-2002 (2002/4554)

ORDE de 23 d'abril de 2002, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel·lària de la Cañada de Abajo a Jarafuel (València).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4554


Data del document
:   23-04-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Jarafuel
    * programa d'actuació
    * obres públiques
    * ordenació hidroagrícola
    * desenvolupament rural
    * concentració parcel·lària

ORDE de 23 d'abril de 2002, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona de Concentració Parcel·lària de la Cañada de Abajo a Jarafuel (València). [2002/F4554]
  
Per mitjà del Decret 94/1995, de 16 de maig, del Consell de la Generalitat Valenciana, es va declarar d'utilitat pública i execució urgent la concentració parcel·lària de la zona de la Cañada de Abajo a Jarafuel (València). Per a donar compliment a les disposicions de l'article 82 de la Llei de Reforma i Desenvolupament Agrari, de 12 de gener de 1973, els serveis territorials de la Conselleria d'Agricultura, Pesca i Alimentació han redactat el pla d'obres i millores territorials d'aquesta zona, que fa referència a obres de camins rurals, condicionament de desguassos, replantejament de les noves finques i eliminació d'accidents artificials que impedisquen el cultiu adequat dels lots de reemplaçament.
  
Una vegada examinat el pla, aquesta conselleria considera que les obres que s'hi inclouen han estat degudament classificades, segons es determina en l'article 61 de la Llei de Reforma i Desenvolupament Agrari, i que, al mateix temps, aquestes obres són convenients perquè s'obtinguen de la concentració parcel·lària els majors beneficis per a la producció de la zona i per als agricultors afectats.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Queda aprovat el Pla d'Obres i Millores Territorials de la Zona de Concentració Parcel·lària de la Cañada de Abajo a Jarafuel (València).
  
Article 2
  
D'acord amb l'article 62 de la Llei de Reforma i Desenvolupament Agrari, es considera que les obres de condicionament i construcció de camins rurals, desguassos, fitacions i eliminació d'accidents artificials en els lots de reemplaçament queden classificades com d'interés general en el grup A de l'article 61 de la Llei de Reforma i Desenvolupament Agrari esmentada.
  
Disposicions finals
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 d'abril de 2002
  
La consellera d'Agricultura, Pesca i Alimentació,